लेकिन यह पहला मौका है जब भूजल के बारे में इस तरह का आयोजन किया जा रहा है। इसमें ग्राम प्रधानों, सरपंचों, किसानों तथा जल संसाधन के क्षेत्र में काम करने वाले स्वयंसेवी संगठनों के साथ मंथन किया जाएगा। इस कार्यक्रम में हरियाणा, राजस्थान, गुजरात, उत्तर प्रदेश, पंजाब, मध्य प्रदेश, कर्नाटक, महाराष्ट्र, छत्तीसगढ, झारखंड, ओडिशा, तेलंगाना, आंध्र प्रदेश तथा तमिलनाडु जैसे सभी वे राज्य हिस्सा लेंगे, जहां भूजल की स्थिति खराब है।